
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 240 

29 Οκτωβρίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 358 

«Οργανισμός διοικητικών υπηρεσιών Πανεπιστημίου 
Κρήτης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 79, παρ. 5 εδάφιο δ'του ν. 1566/1985 " 
Δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις» (Α 167 ) σε συν¬ 
δυασμό με το άρθρο 2 παρ.2 περ. β’ υποπερ. V του ν. 
2083/1992 (Α’ 159) και του άρθρου 20 παρ. 4 του ν. 
2503/1997 (ΑΊ 07) 

β) Της απόφασης του Πρωθυπουργού και Υπουργού 
Εσωτερικών Δημόσιας Διοίκησης και αποκέντρωσης αρθ. 
ΔΙΔΚ/Φ.1/20199/5-9-1997» Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών Δημόσιας Δι¬ 
οίκησης και Αποκέντρωσης» (Β’ 801), όπως αυτή τροπο¬ 
ποιήθηκε με την αριθ. ΔΙΔΚ/Φ. 1/23470/20-10-1997 (Β’ 
924) όμοιά της. 

γ) Της απόφασης του Πρωθυπουργού και του Υπουργού 
Οικονομικών αριθ. 1107147/1239/006 Α/96 «Ανάθεση αρμο¬ 
διοτήτων στους Υφυπουργούς Οικονομικών» (Β 922) 

2. Την πρόταση της Συγκλήτου του Πανεπιστημίου Κρή¬ 
της (συνεδριάσεις 80η /9-12-1994, 101η /4-4-1997, 

103η/7-6-1997 και 112η/10-4-1998) 

3. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 101.000.000 δρχ., η οποία θα βαρύνει τον Προϋ¬ 
πολογισμό Εξόδων του Υπουργείου Εθνικής Παιδείας & 
Θρησκευμάτων. Για το οικονομικό έτος 1998, μέρος της 
ανωτέρω δαπάνης ύψους 6.000.000 δρχ. που αφορά επι¬ 
δόματα ευθύνης θέσεων προϊσταμένων, θα καλυφθεί με 
ανακατανομή πιστώσεων του εκτελούμενου προϋπολογι¬ 
σμού του ΥΠ.Ε.Π.Θ (αριθ. 2013045/25-2-1998 απόφαση 
του Υπ. Οικονομικών). Για το οικονομικό έτος 1999 η ανω¬ 
τέρω δαπάνη θα ανέλθει στο ποσό που αναλογεί στο 20% 
της συνολικής ετήσιας δαπάνης ήτοι 20.000.000 δρχ.. Η 
δαπάνη αυτή κατά τα επόμενα έτη θα αυξάνεται με αριθ¬ 
μητική πρόοδο και το 2003 θα έχει ανέλθει στο 100% της 
ετήσιας συνολικής δαπάνης ήτοι στο ποσό των 


101.000.000 δρχ.Για την πενταετία 1998-2002, δεδομέ¬ 
νου ότι οι δαπάνες μισθοδοσίας του προσωπικού των 
Α.Ε.Ι. βαρύνουν τον τακτικό προϋπολογισμό του 
ΥΠ.Ε.Π.Θ. σύμφωνα με το ν. 1238/81, θαλαμβάνεται κατά 
την κατάρτιση των αντίστοιχων προϋπολογισμών, μέρι¬ 
μνα, για την εγγραφή πιστώσεων σε ποσοστό 20% της συ¬ 
νολικής ετήσιας δαπάνης για κάθε έτος, στον Φορέα 19- 
250 και στους οικείους Κ.Α.Ε. της Ομάδας 0200 έως και 
0300, (άρθρο 29Ατου ν. 1558/85 (Α’ 137) όπως προσετέθη 
με το άρθρο 27του ν. 2081/92 (Α’ 154) και τροποποιήθηκε 
με το άρθρο 1 παρ. 2 ατού ν. 2469/1997 (Α’ 38)). 

4.Την γνωμοδότηση 330/1998 του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομικών, 
αποφασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γενικές διατάξεις 

1. Το Πανεπιστήμιο Κρήτης είναι νομικό πρόσωπο δημο¬ 
σίου δικαίου πλήρως αυτοδιοικούμενο διεπόμενο από το 
άρθρο 16 παρ. 5 του Συντάγματος και το άρθρο 3 παρ. 1 
του ν. 1268/1982. 

2. Η διοικητική και γραμματειακή υποστήριξη στο εν γέ- 
νει εκπαιδευτικό και ερευνητικό έργο του ιδρύματος αυ¬ 
τού γίνεται από τις διοικητικές του υπηρεσίες οι οποίες 
λειτουργούν στην πόλη του Ρεθύμνου Κρήτης, όπου η κε¬ 
ντρική διοίκηση, σύμφωνα με το π.δ. 296/1973 (Α230), και 
στην πόλη του Ηρακλείου Κρήτης, όπου εδρεύουν σχο¬ 
λές και τμήματα αυτού, σύμφωνα με τα π.δ. 653/1976 (Α 
241), 654/1976 (Α 241), 655/1976 (Α241) και 103/1983 (Α 
48). Η βασική διάρθρωση των διοικητικών υπηρεσιών ορί¬ 
ζεται στο άρθρο 2του παρόντος οργανισμού. 

3. Στο Πανεπιστήμιο Κρήτης λειτουργεί, ως αυτοτελής 
και αποκεντρωμένη υπηρεσία, η βιβλιοθήκη, η οποία ως 
προς τη διοίκηση, τις αρμοδιότητες και το προσωπικό διέ- 
πεται από το άρθρο 7, παρ. 7 του ν. 1268/1982, όπως αυτό 
ήδη ισχύει. Η κεντρική βιβλιοθήκη στο Ρέθυμνο αντιστοι- 

χεί από διοικητική άποψη με Διεύθυνση και η μονάδα στή¬ 
ριξής αυτής στο Ηράκλειο με Τμήμα (Υπουργική απόφα¬ 
ση Β1/387/1991 - Β'508). 

4. α) Στο Πανεπιστήμιο Κρήτης λειτουργεί Νομική Υπη¬ 
ρεσία, η οποία είναι αρμόδια για τη νομική εξυπηρέτηση 
του ιδρύματος στις κάθε μορφής υποθέσεις του, δικαστι¬ 
κές ή εξώδικες, και στη νομική καθοδήγηση των Αρχών 
και Υπηρεσιών αυτού με γνωμοδοτήσεις και συμβουλές. 
Η Υπηρεσία αυτή είναι αρμόδια και για την παραλαβή των 
επιδιδομένων στο πανεπιστήμιο εγγράφων, δικογράφων 
και την υπογραφή των σχετικών εκθέσεων επιδόσεως. 

β) Οι θέσεις του προσωπικού της Νομικής Υπηρεσίας 
ορίζονται σε μια (1) θέση Νομικού Συμβούλου και δύο (2) 
θέσεις Δικηγόρων.Στη θέση του Νομικού Συμβούλου 
προσλαμβάνεται δικηγόρος παρ’ Αρείω Πάγω ενώ στις 
θέσεις δικηγόρων, δικηγόροι με τριετή τουλάχιστον 
άσκηση δικηγορίας. Ο Νομικός Σύμβουλος έχει τη γενική 
και ειδική εποπτεία της λειτουργίας της Νομικής Υπηρε¬ 
σίας και της περατώσεως των κάθε μορφής υποθέσεών 
της, ασκείτο γνωμοδοτικό έργο μαζί με τους δικηγόρους 
και παρίσταται ενώπιον οποιουδήποτε Δικαστηρίου ή Αρ¬ 
χής, όταν κρίνει αυτό αναγκαίο ή μετά από ειδική εντολή 
του Πρύτανη, έχει δε εκ της θέσεώς του και χωρίς άλλο 
αποδεικτικό στοιχείο την από το νόμο απαιτουμένη πλη¬ 
ρεξουσιότητα για παράσταση ενώπιον όλων των Δικα¬ 
στηρίων κατά την εκδίκαση κάθε φύσεως υποθέσεων του 
Ιδρύματος. Το προσωπικό της Νομικής Υπηρεσίας προ¬ 
σλαμβάνεται από το Πρυτανικό Συμβούλιο, με θητεία 
τριών ετών που μπορεί να ανανεώνεται. Για την πρόσλη¬ 
ψη των δικηγόρων εφαρμόζονται αναλόγως οι διατάξεις 
τωνπαρ. 1, 3, 4, 5, και 6 του άρθρου 11 του ν. 1649/1986 
(Α 147) ή οι διατάξεις που ισχύουν για το σκοπό αυτό, κά¬ 
θε φορά. 

γ) Οι δικηγόροι συνεργάζονται με τον Νομικό Σύμβουλο 
για τον τρόπο διεξαγωγής των υποθέσεων και εκπροσω¬ 
πούν το ίδρυμα ενώπιον όλων των Δικαστηρίων (Πολιτι¬ 
κών, Ποινικών ή Διοικητικών )και Αρχών, μετά από έγγρα¬ 
φη εντολή του Πρύτανη, που έχει θέση πληρεξουσίου. 

δ) Οι δικηγόροι έχουν υποχρέωση να παρέχουν τις υπη¬ 
ρεσίες τους και να βρίσκονται στη διάθεση του ιδρύματος 
όλες τις εργάσιμες ημέρες και ώρες λειτουργίαςτου, κα¬ 
θώς και κατά τις ειθισμένες γιατους δικηγόρους ώρες ερ¬ 
γασίας καί έχουν εφαρμογή και σ’ αυτούς οι διατάξεις του 
Δικηγορικού Κώδικα. 

ε) Ο Νομικός Σύμβουλος, όταν απουσιάζει, κωλύεται ή 
δεν υπάρχει , αναπληρώνεται από τον αρχαιότερο των 
υπηρετούντων δικηγόρων. 

στ) Ο Νομικός Σύμβουλος και οι Δικηγόροι, που υπηρε¬ 
τούν κατά την δημοσίευση του παρόντος, κατατάσσονται 
αυτοδικαίως στις θέσεις του εδαφίου β. 

ζ) Η εσωτερική διάρθρωση της Νομικής Υπηρεσίας, η 
κατανομή του προσωπικού αυτής στο Ρέθυμνο και το 
Ηράκλειο και κάθε άλλη σχετική λεπτομέρεια καθορίζο¬ 
νται με τον εσωτερικό κανονισμό λειτουργίας. 

Άρθρο 2 

Βασική διάρθρωση διοικητικών υπηρεσιών 

1. Οι διοικητικές υπηρεσίες στην κεντρική διοίκηση του 
Πανεπιστημίου Κρήτης διαρθρώνονται στις εξής υπηρε¬ 
σιακές μονάδες: 

α.Τη Γενική Διεύθυνση Διοικητικών και Οικονομικών 
Υπηρεσιών, η οποία αποτελείται από τις εξής Διευθύν¬ 
σεις: 


ι) Τη Διεύθυνση Διοικητικού 

ιι) Τη Διεύθυνση Σχεδιασμού και Προγραμματισμού 
ιιι) Τη Διεύθυνση Εκπαίδευσης και Έρευνας 
ιν) Τη Διεύθυνση Διεθνών και Δημοσίων Σχέσεων 
ν) Τη Διεύθυνση Οικονομικής Διαχείρισης και 
νι) Τη Διεύθυνση Δημοσιευμάτων και Εκδόσεων 
Αντικείμενο της Γ ενικής Διεύθυνσης είναι η προώθηση 
των διαδικασιών εκσυγχρονισμού των ανωτέρω Διευθύν¬ 
σεων μέσα στα πλαίσια των στόχων και των αποφάσεων 
των οργάνων διοίκησης του Πανεπιστημίου, ο προγραμ¬ 
ματισμός των δραστηριοτήτων και ο συντονισμός της 
δράσης τους, με σκοπό τη μεθοδικότερη και αποτελε¬ 
σματικότερη επιτέλεση του έργου τους: 

β. Τη Γενική Διεύθυνση Τεχνικών Υπηρεσιών και Συστη¬ 
μάτων Τεχνολογίας, η οποία αποτελείται από τις εξής Δι¬ 
ευθύνσεις: 

ι) Τη Διεύθυνση Τεχνικών Έργων και 
ιι) Τη Διεύθυνση Συστημάτων και Δικτύων 
Αντικείμενο της Γενικής Διεύθυνσης είναι η προώθηση 
των διαδικασιών εκσυγχρονισμού των υπηρεσιών των 
ανωτέρω Διευθύνσεων, ο προγραμματισμός των δραστη¬ 
ριοτήτων και ο συντονισμός της δράσης τους, με σκοπό 
τη μεθοδικότερη και αποτελεσματικότερη επιτέλεση του 
έργου τους. 

γ. Γραμματεία Συγκλήτου 

δ. Γραμματεία Πρυτανικού Συμβουλίου 

ε. Γ ραμματεία Λογαριασμού Έρευνας. 

2. Οι διοικητικές υπηρεσίες στο Ηράκλειο Κρήτης διαρ¬ 
θρώνονται στις εξής υπηρεσιακές μονάδες στήριξης: 

α.Την Υποδιεύθυνση Διοικητικού 
β. Την Υποδιεύθυνση Οικονομικής Διαχείρισης 
γ. Την Υποδιεύθυνση Τεχνικών Έργων 
δ. Το Τμήμα Εκπαίδευσης και Έρευνας 
ε. Το Τμήμα Δημοσιευμάτων και Εκδόσεων 
στ. Το Τμήμα Διεθνών και Δημοσίων Σχέσεων 
ζ. Το Τμήμα Συστημάτων και Δικτύων 

3. Σε κάθε σχολή και σε κάθε ακαδημαϊκό τμήμα του πα¬ 
νεπιστημίου λειτουργεί Γραμματεία, η οποία παρέχει δι¬ 
οικητική και γραμματειακή υποστήριξη στο εν γένει έργο 
της σχολής ή του ακαδημαϊκού τμήματος κατά περίπτω¬ 
ση και από διοικητική άποψη αντιστοιχεί με τμήμα, κατά 
την έννοια του άρθρου 36παρ. 1 του ν. 2190/94. Οι Γραμ- 
ματείες υπάγονται ιεραρχικά στον Προϊστάμενο Γραμμα- 
τείας του πανεπιστημίου. Οι Γραμματείεςτων σχολών συ¬ 
ντονίζουν το έργο των Γραμματειών των τμημάτων μόνο 
για θέματα που εμπίπτουν στις αρμοδιότητες των σχο¬ 
λών, σύμφωνα με τις διατάξεις της κείμενης νομοθεσίας. 

4. α) Οι διευθύνσεις διαρθρώνονται διοικητικά σε τμή¬ 
ματα και γραφεία και ασκούν τις αρμοδιότητες που ορί¬ 
ζονται στα άρθρα 3 έως13. 

β) Η Γ ραμματεία της Συγκλήτου , η Γ ραμματεία του 
Πρυτανικού Συμβουλίου και η Γραμματεία του Λογαρια¬ 
σμού Έρευνας παρέχουν διοικητική και γραμματειακή 
υποστήριξη στο έργο του αντίστοιχου συλλογικού οργά¬ 
νου και από διοικητική άποψη αντιστοιχούν με τμήμα. Οι 
Γ ραμματείες αυτές υπάγονται ιεραρχικά στον Πρύτανη. 

γ) Οι Υποδιευθύνσεις διαρθρώνονται διοικητικά σε τμή¬ 
ματα και γραφεία και από διοικητική άποψη αντιστοιχούν 
σε ενδιάμεσο επίπεδο μεταξύ διεύθυνσης και τμήματος. 
Το επίδομα της θέσης του προϊσταμένου υποδιεύθυνσης 
ορίζεται σύμφωνα με το άρθρο 36 παρ. 18 του ν. 
2190/1994 (Α28). 

δ) Οι μονάδες στήριξης της παρ. 2 του παρόντος άρ- 

θρου υπάγονται ιεραρχικά στον προϊστάμενο της αντί¬ 
στοιχης μονάδας της κεντρικής διοίκησης που υποστηρί¬ 
ζουν . Η διάρθρωση και οι αρμοδιότητες τους ορίζονται 
στα άρθρα 14 έως 22. 

ΚΕΦΑΛΑΙΟ Β’ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 3 

Διεύθυνση Διοικητικού 

1. Αντικείμενο της διεύθυνσης αυτής είναι κυρίως τα θέ¬ 
ματα υπηρεσιακής κατάστασης του πάσης «ρύσεως προ¬ 
σωπικού, τα πειθαρχικά και συνταξιοδοτικά θέματα κα¬ 
θώς και τα θέματα διοικητικής μέριμνας. 

2. Η διεύθυνση διαρθρώνεται στα ακόλουθατμήματατα 
οποία ασκούν τις αρμοδιότητες που ορίζονται «ττις παρ. 3 
έως 7. 

α. Το Τμήμα Α'Προσωπικού 
β. Το Τμήμα Β' Προσωπικού 
γ. Το Τμήμα Πανεπιστημιακών Αρχών 
δ. Το Τμήμα Διοικητικής Μέριμνας 
ε. Το Τμήμα Πρωτοκόλλου και Αρχείου 

3. Αντικείμενο του Τμήματος Α' Προσωπικού είναι η 
προώθηση των θεμάτων του Διδακτικού Ερευνητικού 
Προσωπικού, του Ειδικού Εκπαιδευτικού Προσωπικού, 
των Επισκεπτών Καθηγητών, των Εντεταλμένων Επικού¬ 
ρων Καθηγητών, των Ειδικών Επιστημόνων και του προ¬ 
σωπικού που προσλαμβάνεται με το άρθρο 5 του π.δ 
407/1980 ιδίως δε: η διεκπεραίωση κάθε θέματος σχετι¬ 
κού με την προκήρυξη, το διορισμό ή την πρόσληψη , την 
εξέλιξη, τη μονιμοποίηση και την εν γένει υπηρεσιακή κα- 
τάσταση του προσωπικού αυτού, η μελέτη των προβλη- 
μ«ίτων υπηρεσιακής κατάστασης και η εισήγηση για την 
επίλυσή τους, η τήρηση του μητρώου και η συνεχής ενη¬ 
μέρωσή του, η τήρηση των ατομικών φακέλων, τα θέματα 
ιατροφαρμακευτικής περίθαλψης, η χορήγηση των πά¬ 
σης φύσεως αδειών, σύμφωνα με τις ισχύουσες διατάξεις 
και τις αποφάσεις των κατά περίπτωση αρμοδίων οργά¬ 
νων, η μέριμνα για την έκδοση πιστοποιητικών υπηρεσια¬ 
κών μεταβολών, τα θέματα εφαρμογής πειθαρχικών δια¬ 
τάξεων και η παρακολούθηση της νομοθεσίας που αφο¬ 
ρά τα θέματα του διδακτικού εν γένει προσωπικού και η 
ενημέρωση όλων των υπηρεσιών του ιδρύματος. 

4. Αντικείμενο του Τμήματος Β' Προσωπικού είναι η 
προώθηση των θεμάτων του Ειδικού Διοικητικού- Τεχνι¬ 
κού Προσωπικού (Ε.Δ.Τ.Π.) και του διοικητικού προσωπι¬ 
κού ( μονίμου και μη) ιδίως δε: η διεκπεραίωση κάθε θέ¬ 
ματος σχετικού με την προκήρυξη, τον διορισμό ή την 
πρόσληψη του Ε.Δ.Τ.Π. και του πάσης φύσεως διοικητι¬ 
κού προσωπικού καθώς και με την υπηρεσιακή εξέλιξη και 
κατάσταση του προσωπικού αυτού, η ρύθμιση των συμ¬ 
βάσεων ανάθεσης έργου με μίσθωση σε τρίτους, η μελέ¬ 
τη των προβλημάτων υπηρεσιακής κατάστασης των με¬ 
λών του Ε.Δ.Τ.Π. και του διοικητικού προσωπικού (μονί¬ 
μου ή μη ) καθώς και εισήγηση για την επίλυσή τους, ο 
προγραμματισμός των υπηρεσιακών μεταβολών των με¬ 
λών του Ε.Δ.Τ.Π. και του διοικητικού προσωπικού (μονί¬ 
μου ή και μη ), η τήρηση του μητρώου και των κατά νόμο 
καταοπάσεων των μελώντου Ε.Δ.Τ.Π. και του διοικητικού 
προσωπικού και η συνεχής και πλήρης ενημέρωσή του, η 
τήρηση των ατομικών φακέλων, ο προγραμμοπισμός των 
κανονικών αδειών και η μέριμνα για την έγκριση των αδει¬ 
ών απουσίας του προσωπικού, τα θέματα ιατροφαρμα¬ 


κευτικής περίθαλψης, η μέριμνα για την έκδοση πιστο¬ 
ποιητικών υπηρεσιακών μεταβολών, τα θέματα εφαρμο¬ 
γής πειθαρχικών διατάξεων, η παρακολούθηση της νομο¬ 
θεσίας που αφορά τα θέματα του μόνιμου προσωπικού, 
του προσωπικού με σχέση εργασίας ιδιωτικού δικαίου και 
του προσωπικού με σύμβαση έργου (Υπαλληλικός Κώδι¬ 
κας, Εργ«ττική Νομοθεσία, λοιποί ειδικοί νόμοι) και τα θέ¬ 
ματα μετεκπαίδευσης και επιμόρφωσης του διοικητικού 
προσωπικού. 

5. Αντικείμενο του Τμήματος Πανεπιστημιακών Αρχών 
είναι η προώθηση όλων των διαδικασιών για την εκλογή ή 
την υπόδειξη των μελών των συλλογικών ή μονομελών ορ- 
γάνωντου ιδρύματος, καθώς και η διοικητική υποστήριξη 
των Πρυτανικών Αρχών, ιδίως δε: η προώθηση των διαδι¬ 
κασιών για την εκλογή ή υπόδειξη των μελών των συλλο¬ 
γικών οργάνων, η μέριμνα για τη συγκρότηση των συλλο¬ 
γικών οργάνων και το διορισμό των μονομελών, η διοικη¬ 
τική και γραμματειακή υποστήριξη όλων των συλλογικών 
οργάνων, επιτροπών και συμβουλίων που λειτουργούν 
μόνιμα στην κεντρική διοίκηση του ιδρύματος, με εξαίρε¬ 
ση αυτά που υποστηρίζονται διοικητικά από άλλες διοι¬ 
κητικές μονάδες καθώς και η διοικητική και γραμματεια¬ 
κή υποστήριξη των Πρυτανικών Αρχών στην άσκηση των 
καθηκόντων τους. 

6. Αντικείμενο του Τμήματος Διοικητικής Μέριμνας είναι 
η προώθηοτη κάθε θέματος που ανήκει στη διεύθυνση και 
δεν ασκείται από τις άλλες μονάδες αυτής , ιδίως δε: η 
διακίνηση της αλληλογραφίας, η δακτυλογράφηση και η 
αναπαραγωγή εγγράφων και εντύπων, η διάθεση ενημε¬ 
ρωτικών φυλλαδίων και οδηγιών σε θέματα που αφορούν 
το ίδρυμα, η επικύρωση αντιγράφων με την ένδειξη «Ακρι¬ 
βές Αντίγραφο» και η βεβαίωση του γνήσιου της υπογρα¬ 
φής του προσωπικού και των πολιτών, η μέριμνα για την 
στέγαση, φύλαξη, ασφ«τλεια και καθαρισμό των χώρων 
του ιδρύματος, η μέριμνα για τη λειτουργία του τηλεφω¬ 
νικού κέντρου, των τηλετύπων και λοιπών μέσων επικοι¬ 
νωνίας και η κοινοποίηση κάθε είδους νομοθετημάτων και 
διοικητικών πράξεων στις επί μέρους μονάδες του ιδρύ¬ 
ματος . Το τμήμα έχει την επιμέλεια και όλων των θεμάτων 
που αφορούν στην ΠΣΕΑ. 

7. Αντικείμενο του Τμήματος Πρωτοκόλλου και Αρχείου 
είναι: η παρειλαβή, πρωτοκόλληση και παράδοση της κοι¬ 
νής και εμπιστευτικής αλληλογραφίας που εισέρχεται 
στο Πανεπιστήμιο, η παραλαβή όλων των ενυπογράφων 
εγγράφων, η πρωτοκόλληση, διεκπεραίωση και αποστο- 
λή τους στις αρμόδιες υπηρεσίες, η τήρηση του γενικού 
πρωτοκόλλου, των ευρετηρίων και των σχεδίων των εγ¬ 
γράφων του Πανεπιστημίου, η επικύρωση αντιγράφων 
της αλληλογραφίας με την ένδειξη «Ακριβές Αντίγραφο». 

Άρθρο 4 

Διεύθυνση Σχεδιασμού και Προγραμματισμού 

1. Αντικείμενο της διεύθυνσης αυτής είναι ο σχεδια- 
σμός και η μέριμνα για την οργάνωση όλων των υπηρε¬ 
σιών του ιδρύματος. 

2. Η διεύθυνση διαρθρώνεται στα ακόλουθα τμήματα, 
τα οποία έχουν τις αρμοδιότητες που ορίζονται στις παρ. 
3 και 4. 

- Τμήμα Σχεδιασμού και Οργάνωσης 

- Τ μήμα Στατιστικής και Μελετών. 

3. Αντικείμενο του Τμήματος Σχεδιασμού και Οργάνω¬ 
σης είναι η υποβολή προτάσεων σε συνεργασία με τις επι- 
μέρους αρμόδιες υπηρεσίες και τους λοιπούς φορείς για 

την κατάρτιση προγραμμάτων που αφορούν την ανάπτυ¬ 
ξη του ιδρύματος,ιδίως σε θέματα: χωροταξικού σχεδια- 
σμού των υπηρεσιών του ιδρύματος, οργάνωσης των επί 
μέρους ακαδημαϊκών μονάδων με την ίδρυση μετονομα- 
σία- κατάργηση νέων σχολών, τμημάτων, τομέων, εργα¬ 
στηρίων, κλινικών και λοιπών εκπαιδευτικών παραρτημά¬ 
των, εκτίμησης των αναγκών του ιδρύματος σε μέσα και 
προσωπικό κάθε κατηγορίας και με οποιαδήποτε σχέση, 
διοικητικής κωδικοποίηση της νομοθεσίας και της νομο¬ 
λογίας που διέπει την εν γένει λειτουργία του ιδρύματος, 
οικονομοτεχνικής ανάλυσης των προτεραιοτήτων. 

4. Αντικείμενο του Τμήματος Στατιστικής και Μελετών 
είναι η μέριμνα για τη συγκέντρωση , ταξινόμηση και ανά¬ 
λυση στατιστικών στοιχείων σχετικά με τους φοιτητές, το 
πάσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα του ιδρύμα¬ 
τος, την συστηματική συλλογική των στοιχείων αυτών σε 
συνεργασία με τις καθ’ ύλην αρμόδιες υπηρεσίες και τη 
συγκρότηση και ενημέρωση αρχείου στατιστικών στοιχεί¬ 
ων. Η μελέτη και υπόδειξη μέτρων για την απλούστευση 
γραφειοκρατικώντύπων και διαδικασιών(τυποποίηση εγ¬ 
γράφων, τρόπος επικοινωνίας και πληροφόρησης, εισα¬ 
γωγή μέσων σύγχρονης τεχνολογίας κ.λ.π.) καθώς και η 
παρακολούθηση εφαρμογής των μέτρων αυτών. Η κα¬ 
τάρτιση μελετών και εισηγήσεων καθιέρωσης προσφο¬ 
ρότερων μεθόδων εργασίας για την ταχύτερη διεκπεραί¬ 
ωση των διοικητικών θεμάτων. Η μέριμνα για την ανάπτυ¬ 
ξη και εφαρμογή από τις κατ’ αντικείμενο αρμόδιες 
υπηρεσίες σύγχρονων τεχνικών μεθόδων, η υπόδειξη 
τρόπων για την εκκαθάριση και μικροφωτογράφηση του 
αρχείου του Ιδρύματος . Η εισήγηση μέτρων για τη βελ¬ 
τίωση των συνθηκών εργασίας. Η μελέτη των χρησιμο- 
ποιουμένων εντύπων και η εισήγηση για τη βελτίωση και 
τη τυποποίησή τους. Η σχεδίαση νέων απλουστευμένων 
εντύπων, ιδιαίτερα των απαραίτητων στις συναλλαγές 
των υπηρεσιών του ιδρύματος με τους φοιτητές. 

Άρθρο 5 

Διεύθυνση Εκπαίδευσης και Έρευνας 

1. Αντικείμενο της διεύθυνσης αυτής είναι η διοικητική 
υποστήριξη των ακαδημαϊκών μονάδων για τις προπτυ¬ 
χιακές και μεταπτυχιακές σπουδές. 

2. Η διεύθυνση διαρθρώνεται στα ακόλουθα τμήματα, 
τα οποία έχουν τις αρμοδιότητες που ορίζονται στις πα- 
ραγρ. 3 και 4. 

α. Το Τμήμα Σπουδών 

β. Το Τμήμα Μεταπυχιακών Σπουδών και Έρευνας 

3. Αντικείμενο του Τμήματος Σπουδών είναι η διοικητική 
υποστήριξη όλων των ακαδημαϊκών τμημάτων του ιδρύ¬ 
ματος για την εφαρμογή των προγραμμάτων σπουδών, 
ιδίως δε: η μέριμνα για τη συγκέντρωση των προγραμμά¬ 
των σπουδών όλων των τμημάτων και η παρακολούθηση 
κάθε τροποποίησής τους, η μέριμνα για την έγκαιρη ετοι¬ 
μασία της ύλης του οδηγού σπουδών σε συνεργασία με 
τις γραμματείες των τμημάτων και τις άλλες αρμόδιες 
υπηρεσίες, η μέριμνα για την παρακολούθηση και προώ¬ 
θηση των φοιτητικών διευκολύνσεων (διανομή συγγραμ¬ 
μάτων, σημειώσεων, φοιτητικών δανείων), η μελέτη εκ¬ 
παιδευτικών συστημάτων και προγραμμάτων διδασκα¬ 
λίας άλλων κρατών, η εξαγωγή πορισμάτων και η 
υποβολή σχετικών προτάσεων, ο συντονισμός των διαδι¬ 
κασιών για τις εγγραφές, μετεγγραφές και εξετάσεις των 
φοιτητών, καθώς και η επίλυση των θεμάτων που ανακύ¬ 


πτουν και η παροχή κατευθύνσεων και οδηγιών για την έκ¬ 
δοση πιστοποιητικών φοιτητικής κατάστασης και τη χο¬ 
ρήγηση των πτυχίων και λοιπών τίτλων. 

4. Αντικείμενο του Τμήματος Μεταπτυχιακών Σπουδών 
και Έρευνας είναι η διοικητική υποστήριξη όλωντων ακα¬ 
δημαϊκών τμημάτων για την οργάνωση και τη λειτουργία 
μεταπτυχιακών προγραμμάτων σπουδών, ιδίως δε : η μέ¬ 
ριμνα για την κατάρτιση και δημοσιοποίηση των προ¬ 
γραμμάτων διδασκαλίας και εξετάσεων μεταπτυχιακών 
σπουδών, η μελέτη συστημάτων μεταπτυχιακών προ¬ 
γραμμάτων σπουδών άλλων κρατών και η μέριμνα για όλα 
τα θέματα των προγραμμάτων έρευνας που διενεργού- 
νται από το ίδρυμα . 

Άρθρο 6 

Διεύθυνση Διεθνών και Δημοσίων Σχέσεων 

1. Αντικείμενο της διεύθυνσης αυτής είναι η μελέτη, ει¬ 
σήγηση και διεκπεραίωση των θεμάτων που αναφέρονται 
στις διεθνείς και δημόσιες σχέσεις του πανεπιστημίου. 

2. Η Διεύθυνση διαρθρώνεται στα ακόλουθα τμήματα, 
τα οποία έχουν τις αρμοδότητες που ορίζονται στις παρ. 
3 έως και 5. 

- Το Τμήμα Διεθνών Σχέσεων. 

- Το Τμήμα Δημοσίων Σχέσεων και Εκδηλώσεων 

- Το Τμήμα Μουσείων και Αρχείων. 

3. Αντικείμενο του Τμήματος Διεθνών Σχέσεων είναι η 
καλλιέργεια, ανάπτυξη και οργάνωση των διεθνών σχέσε¬ 
ων του πανεπιστημίου, ιδίως : η μέριμνα για την υπογρα¬ 
φή διαπανεπιστημιακών συμφωνιών, η παρακολούθηση 
της υλοποίησής τους, η συγκέντρωση και η διανομή προ¬ 
γραμμάτων που αναπτύσσονται στα πλαίσια των κρατών 
της Ενωμένης Ευρώπης, η μέριμνα για τον προγραμματι¬ 
σμό και την οργάνωση της προβολής του ιδρύματος στο 
εξωτερικό, ιδίως με την έκδοση ειδικών πληροφοριακών 
εντύπων, η μέριμνα για την οργάνωση των προσκλήσεων, 
ως και της υποδοχής και της παραμονής των προσκαλε- 
σμένων από το Πανεπιστήμιο αλλοδαπών επισήμων, η 
επιμέλεια για τη μετάφραση ξενόγλωσσων κειμένων και η 
μέριμνα για την υπογραφή συμβάσεων με ξένα πανεπι¬ 
στήμια. 

4. Αντικείμενο του Τμήματος Δημοσίων Σχέσεων και Εκ¬ 
δηλώσεων είναι η καλλιέργεια, η ανάπτυξη και η οργάνω¬ 
ση των δημοσίων σχέσεων καθώς και των πολιτιστικών εκ- 
δηλώσεωντου πανεπιστημίου, ιδίως δε: η μέριμνα για την 
προβολή του έργου του ιδρύματος δια του τύπου και των 
λοιπών μέσων ενημέρωσης, η παρακολούθηση του τύπου 
(ημερήσιου και περιοδικού ) και των μέσων μαζικής ενη¬ 
μέρωσης σε θέματα που αφορούντο ίδρυμα, η επιμέλεια 
των ανακοινώσεων και των απαντήσεων σε δημοσιεύμα¬ 
τα, η μέριμνα για την οργάνωση και διεξαγωγή τελετών, 
εορτών, συνεδρίων, δεξιώσεων και λοιπών εκδηλώσεων, 
η μέριμνα για την οργάνωση της υποδοχής και παραμο¬ 
νής επιστημόνων που προσκαλούνται από το ίδρυμα, η 
μέριμνα για την οργάνωση και την απονομή τίτλων επιτί¬ 
μων καθηγητών και επιτίμων διδακτόρων. 

5. Αντικείμενο του Τμήματος Μουσείων και Αρχείων εί¬ 
ναι η οργάνωση και η λειτουργία των Μουσείων και των 
Αρχείων του πανεπιστημίου, ιδίως δε : η μέριμνα για την 
προβολή των Μουσείων του πανεπιστημίου και την κα¬ 
τάρτιση προγραμμάτων για την επίσκεψη αυτών, η συ¬ 
νεργασία με τους αρμόδιους κρατικούς φορείς για θέμα¬ 
τα προγραμματισμού, ανάπτυξης και εμπλουτισμού αυ¬ 
τών, η μέριμνα για την καλλιτεχνική περιουσία του 

πανεπιστημίου ( πίνακες, γλυπτά κ.λ.π. ) τη συντήρησή 
της, ως και την ανάθεση της κατασκευής νέων γλυπτών ή 
πινάκων, η οργάνωση φωνητικού αρχείου του πανεπιστη¬ 
μίου για τους λόγους που εκφωνούνται σε επίσημες ή πα¬ 
νηγυρικές εκδηλώσεις και τελετές του ιδρύματος, η ορ¬ 
γάνωση φωτογραφικού αρχείου, ως και αρχείου διαφα- 
νειών κινηματογραφικών ταινιών και μαγνητοσκοπήσεων 
(νίάθο). 

Άρθρο 7 

Διεύθυνση Οικονομικής Διαχείρισης 

1. Αντικείμενο της διεύθυνσης αυτής είναι η διαχείριση 
των οικονομικών θεμάτων του πανεπιστημίου, όπως τα 
θέματα προϋπολογισμού, μισθοδοσίας, διαχείρισης δα¬ 
πανών, προμηθειών και περιουσίας. 

2. Η διεύθυνση διαρθρώνεται στα ακόλουθα τμήματα, 
τα οποία έχουν τις αρμοδιότητες που ορίζονται στις παρ. 
3 έως 8: 

α.Το Τμήμα Προϋπολογισμού 
β.Το Τμήμα Μισθοδοσίας 
γ.Το Τμήμα Λογιστηρίου 
δ.Το Τμήμα Προμηθειών 
ε.Το Τμήμα Περιουσίας 
στ.Το Τμήμα Ταμείου. 

3. Αντικείμενο του Τμήματος Προϋπολογισμού είναι η 
κατάρτιση και παρακολούθηση της εκτέλεσης του προϋ¬ 
πολογισμού του πανεπιστημίου, ιδίως δε: η συγκέντρωση 
και επεξεργασία στοιχείων για την κατάρτιση και αναμόρ¬ 
φωση του προϋπολογισμού, ως και η μέριμνα για την 
έγκαιρη υποβολή του για έγκριση ή τροποποίηση, η πα¬ 
ρακολούθηση της εκτέλεσης του προϋπολογισμού και η 
υποβολή προτάσεων για την αντιμετώπιση των προβλη¬ 
μάτων που παρουσιάζονται κατά την εφαρμογή του, η ει¬ 
σήγηση για την έγκριση των αιτουμένων δαπανών από τα 
αρμόδια όργανα και η υλοποίηση των σχετικών αποφάσε¬ 
ων, η παροχή βεβαιώσεων σχετικά με την ύπαρξη πιστώ¬ 
σεων για την εκτέλεση των δαπανών και για την έγκριση 
διορισμών, εντάξεων, μετατάξεων και προαγωγών του 
κάθε είδους προσωπικού του πανεπιστημίου, η εισήγηση 
για τη λήψη των αναγκαίων μέτρων για την έγκαιρη χρη¬ 
ματοδότηση του Ιδρύματος από το κράτος και τους άλ¬ 
λους αρμόδιους φορείς και η τήρηση των αναγκαίων βι¬ 
βλίων και στοιχείων. 

4. Αντικείμενο του Τμήματος Μισθοδοσίας είναι η διεκ¬ 
περαίωση κάθε διαδικασίας για τη μισθοδοσία του προ¬ 
σωπικού του πανεπιστημίου, καθώς και η μέριμνα για την 
μηχανογραφική επεξεργασία και ανάλυση όλων των σχε¬ 
τικών στοιχείων και δεδομένων ιδίως δε: η μισθοδοσία 
του πάσης φύσεως προσωπικού του ιδρύματος και η τα¬ 
κτοποίηση των μισθολογικών μεταβολών του, η τήρηση 
μισθολογικού μητρώου και η χορήγηση ατομικών δελτίων 
μισθοδοσίας, η χορήγηση βεβαιώσεων μισθολογικού πε¬ 
ριεχομένου, η αναγνώριση, εκκαθάριση και πληρωμή 
προσθέτων αμοιβών και αποζημιώσεων, η έκδοση πράξε¬ 
ων περικοπής αποδοχών, η απόδοση των «υπέρ τρίτων» 
κρατήσεων και του Δημοσίου και η τήρηση των οικείων 
λογαριασμών και η τήρηση των αναγκαίων βιβλίων και 
στοιχείων. 

5. Αντικείμενο του Τμήματος Λογιστηρίου είναι η διεκ¬ 
περαίωση κάθε διαδικασίας που αφορά στην εκκαθάριση 
των δαπανώντου πανεπιστημίου, ιδίως δε: η συγκέντρω¬ 
ση των δικαιολογητικών, ο έλεγχος της νομιμότητας και 
πληρότητας αυτών και η αναγνώριση- εκκαθάριση και 


πληρωμή των δαπανώντου ιδρύματος, η έκδοση χρημα¬ 
τικών ενταλμάτων πληρωμής ή προπληρωμής και η από¬ 
δοση αυτών, η μέριμνα για την έγκαιρη βεβαίωση και εί¬ 
σπραξη των εσόδων ως και η έκδοση των σχετικών παρα¬ 
στατικών είσπραξης, η απόδοση κρατήσεων υπέρ τρίτων, 
η διαχείριση της πάγιας προκαταβολής, η τήρηση των 
αναγκαίων βιβλίων και στοιχείων, η διαφύλαξη των πρω¬ 
τοτύπων παραστατικών στοιχείων και λογιστικών πράξε¬ 
ων και παντός σχετικού εγγράφου στοιχείου και στελέ¬ 
χους για κάθε ενέργεια τμήματος, η σύνταξη του απολο¬ 
γισμού και ισολογισμού και η υποβολή τους για έγκριση 
και η παράδοση αντιγράφων τιμολογίων αγοράς πάσης 
φύσεως μη αναλωσίμου υλικού στο Τμήμα Προμηθειών. 

6. Αντικείμενο του Τμήματος Προμηθειών είναι η κα¬ 
τάρτιση του ετήσιου προγράμματος προμηθειών, η μέρι¬ 
μνα για την εκτέλεση του και η διαχείριση του κάθε είδους 
αναλώσιμου υλικού, ιδίως δε: η συγκέντρωση των υπο¬ 
βαλλόμενων αιτημάτων, η επεξεργασία και κατάρτιση του 
ετήσιου προγράμματος προμηθειών, ως και η υποβολή 
του για έγκριση στις αρμόδιες αρχές, η διενέργεια δια¬ 
γωνισμών, σύμφωνα με την κείμενη νομοθεσία, η παρα¬ 
λαβή των προμηθειών, η χρέωση στα οικεία βιβλία, η χρέ- 
ωση των μη αναλωσίμων στις υπηρεσίες και τους υπεύ¬ 
θυνους, η έκδοση δελτίων εισαγωγής - εξαγωγής, η 
εκποίηση του άχρηστου υλικού και η καταστροφή, σύμ¬ 
φωνα με την κείμενη νομοθεσία, η φροντίδα για τη λει¬ 
τουργία αποθήκης, η παρακολούθηση εκτελέσεως του 
προγράμματος προμηθειών και η υποβολή των σχετικών 
απολογιστικών στοιχείων, η διαφύλαξη των εγγυητικών 
επιστολών συμμετοχής σε διαγωνισμό και συμβάσεων 
καλής εκτελέσεως και η επιστροφή τους, αφού προσκο- 
μισθεί εγγυητική επιστολή καλής εκτελέσεως ή πλήρους 
εκετελέσεως του αντικειμένου της συμβάσεως, η διεκπε¬ 
ραίωση κάθε διαδικασίας για την προμήθεια εφοδίων από 
το εξωτερικό, η μέριμνα για τον εκτελωνισμό των ειδών 
που εισάγονται από την αλλοδαπή και η μέριμνα για τη χο- 
ρήγηση δασμολογικής απαλλαγής και η τήρηση των ανα¬ 
γκαίων βιβλίων και στοιχείων. 

7. Αντικείμενο του Τμήματος Περιουσίας είναι η κατα- 
γραφή αξιοποίηση και διαχείριση της ακίνητης και κινη¬ 
τής περιουσίας του πανεπιστημίου ως και του επιστημο¬ 
νικού εξοπλισμού, ιδίως δε: η μέριμνα γιατην εκκαθάριση 
των περιουσιών που καταλείπονται στο πανεπιστήμιο με 
κληρονομιές, καταπιστεύματα, κληροδοσίες ή δωρεές 
χωρίς να έχει ταχθεί ορισμένος σκοπός από το διαθέτη ή 
το δωρητή, η μίσθωση και εκμίσθωση ακινήτων, η δια¬ 
σφάλιση της κινητής και ακίνητης περιουσίας, η διασφά¬ 
λιση των τίτλων κτήσεως της ακινήτου περιουσίας, η συ¬ 
νεχής παρακολούθηση των περιουσιακών στοιχείων, η 
τήρηση των αναγκαίων βιβλίων και στοιχείων και η μέρι¬ 
μνα για τη λειτουργία Αποθήκης αναλωσίμων και μη υλι¬ 
κών, σε συνεργασία με το Τμήμα Προμηθειών. 

8. Αντικείμενο του Τμήματος Ταμείου είναι η διεκπεραί¬ 
ωση των διαδικασιών που αφορούν στην εξόφληση των 
χρηματικών ενταλμάτων, ιδίως δε: η παραλαβή των χρη¬ 
ματικών ενταλμάτων και η εξόφλησή τους, η άμεση ειδο¬ 
ποίηση των δικαιούχων των χρηματικών ενταλμάτων, ο 
έλεγχος νομιμοποιητικών εγγράφων εκείνου που ενεργεί 
την είσπραξη και η έκδοση εγγράφων εντολών για την 
εξόφληση των ενταλμάτων, η είσπραξη των εσόδων και η 
σύνταξη ημερήσιας καταστάσεως εισπράξεως, η πληρω¬ 
μή δαπανών και η σύνταξη ημερήσιας καταστάσεως των 
πληρωμών, η διασφάλιση των χρημάτων, των αξιογρά- 

φων και λοιπών τιμαλφών, που φυλάσσονται στο Ταμείο, 
ο προσδιορισμός του χρηματικού υπολοίπου του Ταμείου 
και η σύνταξη της πράξεως του ελέγχου του ταμειακού 
υπολοίπου, σύμφωνα με την κείμενη νομοθεσία, η τήρη¬ 
ση των βιβλίων και στοιχείων που προβλέπονται από την 
κείμενη νομοθεσία, η έγκαιρη σύνταξη των καταστάσεων 
και αποστολή των στοιχείων στις αρμόδιες υπηρεσίες και 
τα ασφαλιστικά ταμεία μαζί με τα σχετικά γραμμάτια κα¬ 
ταβολής των υπέρ αυτών παρακρατηθέντων ποσών κα¬ 
θώς και η έγκαιρη αγορά και επικόλληση των ενσήμωντου 
ΙΚΑ οπα βιβλιάρια προσωπικού, η διαφύλαξη των εξοφλη- 
θέντων ενταλμάτων και των εισπραχθέντων γραμματειών 
καθώς και η φύλαξη αναλυτικών καταστάσεων με στήλες 
αναπτύξεως κατά κωδικό αριθμό του προϋπολογισμού 
και η απόδοση των παραστατικών και λοιπών στοιχείων 
της διαχειρίσεως στο Ελεγκτικό Συνέδριο, μέσα στις προ¬ 
θεσμίες που προβλέπονται από το νόμο. 

Άρθρο 8 

Διεύθυνση Δημοσιευμάτων και Εκδόσεων 

1. Αντικείμενο της διεύθυνσης αυτής είναι η προώθηση 
των διαδικασιών για τη σύνταξη, έκδοση, κοστολόγηση 
και διανομή των διδακτικών συγγραμμάτων, των επιστη¬ 
μονικών δημοσιευμάτων και των δημοσιευμάτων της διοί¬ 
κησης. 

2. Η διεύθυνση διαρθρώνεται στα ακόλουθα τμήματα, 
τα οποία έχουν τις αρμοδιότητες που ορίζονται στις παρ. 
3 και 4. 

α. Το Τμήμα Δημοσιευμάτων 

β. Το Τμήμα Τυπογραφείου 

3. Αντικείμενο του Τμήματος Δημοσιευμάτων είναι η 
προώθηση των διαδικασιών για την έγκριση, έκδοση και 
διανομή των πάσης φύσεως εκδόσεωνπου σχετίζονται με 
την λειτουργικότητα και την προβολή του ιδρύματος, 
ιδίως δε : των διδακτικών συγγραμμάτων και σημειώσε¬ 
ων, της επιστημονικής και διοικητικής επετηρίδας, των δι¬ 
δακτορικών διατριβών, του οδηγού σπουδών κάθε τμή¬ 
ματος, των επισήμων λόγων που εκφωνούνται στο ίδρυμα 
και των ενημερωτικών φυλλαδίων και οδηγιών και γενικά 
κάθε εντύπου που εκδίδει το ίδρυμα. Στις αρμοδιότητες 
περιλαμβάνονται η συγκέντρωση της ύλης, η ταξινόμηση 
και επεξεργασία, η παρακολούθηση της εκτύπωσης και η 
επιμέλεια της διάρθρωσης αυτών, η επιμέλεια σύνταξης 
πίνακα αποδεκτών, η αποστολή στους αποδέκτες και η 
τήρηση αρχείου. Η μέριμνα για την προμήθεια του ανα¬ 
λώσιμου υλικού σε συνεργασία με το τμήμα προμηθειών. 
Αντικείμενο του τμήματος είναι ακόμη η προώθηση κάθε 
διαδικασίας για την κοστολόγηση των διδακτικών συγ¬ 
γραμμάτων, σύμφωνα με τις αποφάσεις της Επιτροπής 
Κοστολόγησης. 

4. Αντικείμενο του Τμήματος Τυπογραφείου είναι η 
εκτύπωση των πάσης φύσεως εκδόσεων που ανατίθενται 
σ' αστό από το Τμήμα Δημοσιευμάτων, ιδίως δε: η συντή¬ 
ρηση του εξοπλισμού του τυπογραφείου και η καλή λει¬ 
τουργία αυτού και η εισήγηση για τη βελτίωση και αγορά 
νέου εξοπλισμού, τη σύνταξη νέων προδιαγραφών μηχα¬ 
νημάτων ως και προδιαγραφών εκτύπωσης εντύπων. 

5. Στο Πανεπιστήμιο Κρήτης λειτουργεί Τριμελής Επι¬ 
τροπή Κοστολόγησης, η οποία έχει ως έργο α) την κο¬ 
στολόγηση των συγγραμάτων και σημειώσεων, σύμφωνα 
με τις εκάστοτε ισχύουσες διατάξεις, β) την έγκριση των 
προδιαγραφών των συγγραμάτων και σημειώσεων που 
εκδίδονται, γ) τον προγραμματισμό των εκδόσεων και δ) 


την εν γένει υποβοήθηση της διεύθυνσης στην απρόσκο- 
πη λειτουργία της. Τα μέλη της Επιτροπής ορίζονται από 
το Πρυτανικό Συμβούλιο μαζί με τους αναπληρωτέςτους. 
Στην Επιτροπή συμμετέχει και ο προϊστάμενος της Διεύ¬ 
θυνσης Δημοσιευμάτων και Εκδόσεων, ως εισηγητής. Τα 
σχετικά με τη λειτουργίατης Επιτροπής, τη θητείατων με¬ 
λών, τα ειδικότερα καθήκοντα και κάθε άλλη σχετική λε¬ 
πτομέρεια καθορίζονται με τον εσωτερικό κανονισμό λει¬ 
τουργίας. 

Άρθρο 9 

Διεύθυνση Τεχνικών Έργων 

1 .Αντικείμενο της διεύθυνσης αυτής είναι η εκπόνηση 
τεχνικών μελετών για κατασκευές και επισκευές, η επί¬ 
βλεψη, ο έλεγχος και ο συντονισμός της εκτέλεσης των 
έργων, η συντήρηση των κτιριακών εγκαταστάσεων του 
πανεπιστημίου και των συστατικών αυτών καθώς και η 
αξιοποίηση του περιβάλλοντος χώρου. 

2. Η διεύθυνση διαρθρώνεται στα ακόλουθα τμήματα τα 
οποία έχουν τις αρμοδιότητες που ορίζονται στις παρ. 3 
έως 6 

α. Το Τμήμα Μελετών 

β. Το Τμήμα Κατασκευών 

γ. Το Τμήμα Συντήρησης και Αξιοποίησης Περιβάλλο¬ 
ντος χώρου. 

δ. Το Τμήμα Διοικητικής Υποστήριξης. 

3. Αντικείμενο του Τμήματος Μελετών είναι η σύνταξη ή 
η ανάθεση εκπόνησης τεχνικών μελετών για κατασκευές, 
ιδίως δε: η σύνταξη των αρχιτεκτονικών, στατικών και ηλε- 
κτρομηχανολογικών μελετών, η ανάθεση εκπόνησης με¬ 
λετών σε τρίτους, κατά τη διαδικασία που ορίζουν οι σχε¬ 
τικές διατάξεις, ο έλεγχος των μελετών που εκπονούνται 
από τρίτους και η μέριμνα γιατην έγκριση τους, η μέριμνα 
για την παροχή γνωμοδοτήσεων ή εγκριτικών αποφάσε¬ 
ων από τα αρμόδια συλλογικά όργανα του ιδρύματος για 
θέματα της αρμοδιότητάςτους και η τήρηση αρχείου με¬ 
λετών. 

4. Αντικείμενο του Τμήματος Κατασκευών είναι η επί¬ 
βλεψη, ο έλεγχος, ο συντονισνός και κάθε άλλη διαδικα¬ 
σία που προβλέπεται από τη νομοθεσία για την εκτέλεση 
δημόσιων έργων, ιδίως δε: η υλοποίηση του προγράμμα¬ 
τος γιατην ανέγερση κτιρίων ή τη διαμόρφωση των υπαρ¬ 
χόντων, η προκήρυξη και η διενέργεια των διαγωνισμών 
για την ανάδειξη εργοληπτικών αναδοχών εκτέλεσης έρ¬ 
γων και η κατάρτιση των κατασκευαστικών συμβάσεων, η 
επίβλεψη των έργων που εκτελούνται, η επιμέτρηση, η 
έγκριση των λογαριασμών, η σύνταξη των συγκριτικών πι¬ 
νάκων και των πρωτοκόλλων καθορισμού τιμών μονάδος 
νέων εργασιών, η παραλαβή των έργων, ως και κάθε ερ¬ 
γασία που απορρέει από την εφαρμογή της σχετικής με 
το θέμα αυτό νομοθεσίας, η διαδικασία και η εκτέλεση μι¬ 
κρών έργων και η μέριμνα για την παροχή γνωμοδοτήσε¬ 
ων ή εγκριτικών αποφάσεων από τα αρμόδια συλλογικά 
όργανα του ιδρύματος για θέματα της αρμοδιότητάςτου. 

5. Αντικείμενο του Τμήματος Συντήρησης και Αξιοποίη¬ 
σης Περιβάλλοντος Χώρου είναι: η επισκευή και η ανα¬ 
καίνιση των κτιριακών εγκαταστάσεων, η επισκευή και συ¬ 
ντήρηση των ηλεκτρολογικών και υδραυλικών εγκατα¬ 
στάσεων, καθώς και των έργων υποδομής, η προμήθεια 
των υλικών που επιβάλλεται μόνο από έκτακτες και απρό¬ 
βλεπτες ανάγκες για την επισκευή και συντήρηση του πιο 
πάνω εξοπλισμού, η λειτουργία αποθήκης αναλωσίμου 

και μη, ηλεκτρομηχανολογικού και λοιπού υλικού, η κα¬ 
τάρτιση προγραμμάτων για τη δημιουργία, ανάπτυξη και 
συντήρηση πράσινου στους χώρους του Ιδρύματος, η μέ¬ 
ριμνα για την προμήθεια των απαραίτητων για το σκοπό 
αυτό υλικών, η επίβλεψη των κηπουρών και η βελτίωση 
της αισθητικής και της λειτουργικότητας των υπαίθριων 
χώρων του Ιδρύματος. 

6. Αντικείμενο του Τμήματος Διοικητικής Υποστήριξης 
είναι : η διακίνηση της αλληλογραφίας, η τήρηση του 
πρωτοκόλλου και αρχείου της διεύθυνσης, η παρακολού¬ 
θηση απορρόφησης των σχετικών πιστώσεων για τις με¬ 
λέτες και τα έργα που εκτελούνται, η συγκέντρωση και ο 
έλεγχος των δικαιολογιτικών για τις δαπάνες και η προώ¬ 
θηση για πληρωμή στην αρμόδια υπηρεσία, η μέριμνα για 
τη διεκπεραίωση όλων των διαδικασιών που απαιτούνται 
για τη λειτουργία των δημοπρασιών και την ανάδειξη των 
αναδοχών εκτέλεσης έργων ή ανάθεσης μελετών, η υπο¬ 
βολή των απαιτούμενων στοιχείων στην καθ’ ύλη αρμόδια 
υπηρεσία για την κατάρτιση του ετήσιου προγράμματος 
προμηθειών, η επίλυση σε συνεργασία με τη νομική υπη¬ 
ρεσία του ιδρύματος των πάσης φύσεως νομικών ζητη¬ 
μάτων που ανακύπτουν κατά την εκτέλεση των έργων και 
μελετών ή κατά τον έλεγχο αυτών και η διοκητική και 
γραμματειακή υποστήριξη του Τεχνικού Συμβουλίου του 
Ιδρύματος. 

Άρθρο 10 

Διεύθυνση Συστημάτων και Δικτύων 

1. Αντικείμενο της Διεύθυνσης αυτής είναι ο σχεδια- 
σμός και η υλοποίηση υπολογιστικών συστημάτων και δι- 
κτύωνγιατην υποστήριξη του διοικητικού, εκπαιδευτικού 
και ερευνητικού έργου του Πανεπιστημίου. 

2. Η διεύθυνση διαρθρώνεται στα ακόλουθα Τμήματα, 
τα οποία έχουν τις αρμοδιότητες που ορίζονται στις πα¬ 
ραγράφους 3 έως 5. 

α) Το Τμήμα Συντήρησης και Λειτουργίας Υπολογιστών 
και Δικτύων 

β) Το Τμήμα Μηχανοργάνωσης 

γ) Το Τμήμα Σχεδίασης Συστημάτων και Δικτύων 

3. Αντικείμενο του Τμήματος Συντήρησης και Λειτουρ¬ 
γίας Υπολογιστών και Δικτύων είναι η μέριμνα για το χει¬ 
ρισμό και την καλή λειτουργίατου δικτύου των Η/Υ και την 
ορθολογική εκμετάλλευση αυτού, ιδίως δε: η σύνταξη 
προδιαγραφών για την προμήθεια νέου εξοπλισμού και η 
παροχή συμβουλευτικών υπηρεσιών στους χρήστες για 
τεχνικά θέματα. 

4. Αντικείμενο του Τμήματος Μηχανοργάνωσης είναι η 
ανάλυση και ο σχεδιασμός της μηχανοργάνωσης των 
υπηρεσιών του Πανεπιστημίου, ιδίως δε: η μελέτη, ο σχε- 
διασμός και η υλοποίηση μηχανογραφημένων προγραμ¬ 
μάτων σε θέματα που σχετίζονται με τη διοικητική λει¬ 
τουργία του Πανεπιστημίου, η σύνταξη των αναγκαίων 
προγραμμάτων Η/Υ, η τεκμηρίωσή τους και η εφαρμογή 
τους, η αρχειοθέτηση και η τήρηση αρχείου προγραμμά¬ 
των, η ενημέρωση και η εκπαίδευση των χρηστών. 

5. Αντικείμενο του Τμήματος Σχεδίασης Συστημάτων 
και Δικτύων είναι η σύνταξη μελετών και η σχεδίαση της 
δικτυακής υποδομής του Πανεπιστημίου και η επίβλεψη 
της κατασκευής και εγκατάστασης νέων υπηρεσιών δι¬ 
κτύων. 

Άρθρο 11 

Γ ραμματεία Συγκλήτου 

Αντικείμενο της Γραμματείας της Συγκλήτου είναι η δι¬ 


οικητική και γραμματειακή υποστήριξη του έργου της Συ¬ 
γκλήτου, ιδίως δε : η μέριμνα για τη συγκέντρωση, επε¬ 
ξεργασία, κατάρτιση, έγκριση και κοινοποίηση των θεμά¬ 
των της ημερήσιας διάταξης, η τήρηση των πρακτικών και 
η κοινοποίηση των σχετικών αποφάσεων στις καθ' ύλην 
αρμόδιες υπηρεσίες του ιδρύματος για την υλοποίησή 
τους, η έκδοση αντιγράφων ή αποσπασμάτων πρακτικών, 
η επικύρωση αυτών, η τήρηση αρχείου πρακτικών και κά¬ 
θε άλλο θέμα που αφορά στη λειτουργία της Συγκλήτου. 

Άρθρο 12 

Γ ραμματεία Πρυτανικού Συμβουλίου 
Αντικείμενο της Γ ραμματείας Πρυτανικού Συμβουλίου 
είναι η διοικητική και γραμματειακή υποστήριξη του έρ¬ 
γου του Πρυτανικού Συμβουλίου, ιδίως δε: η μέριμνα για 
τη συγκέντρωση, επεξεργασία, κατάρτιση, έγκριση και 
κοινοποίηση των θεμάτων της ημερήσιας διάταξης, η τή¬ 
ρηση των πρακτικών και η κοινοποίηση των σχετικών απο¬ 
φάσεων στις καθ’ ύλην αρμόδιες υπηρεσίες του ιδρύμα¬ 
τος για την υλοποίησή τους, η έκδοση αντιγράφων ή απο¬ 
σπασμάτων πρακτικών, η επικύρωση αυτών, η τήρηση 
αρχείου πρακτικών και κάθε άλλο θέμα που αφορά στη 
λειτουργία Πρυτανικού Συμβουλίου. 

Άρθρο 13 

Γ ραμματεία Λογαριασμού Έρευνας 
Η Γ ραμματεία του Λογαριασμού Έρευνας είναι αρμό¬ 
δια για τη διοικητική υποστήριξη της Επιτροπής Ερευνών 
και τη διαχείριση των κονδυλίων έρευνας, σύμφωνα με το 
άρθρο 6 της απόφασης ΚΑ/679/96 (Β' 826) όπως κάθε φο¬ 
ρά ισχύει. 

ΚΕΦΑΛΑΙΟ Γ 
ΜΟΝΑΔΕΣ ΣΤΗΡΙΞΗΣ 

Άρθρο 14 

Υποδιεύθυνση Διοικητικού 

1. Η Υποδιεύθυνση στηρίζει την αντίστοιχη διεύθυνση 
της κεντρικής διοίκησης, διαρθρώνεται δε στα εξής τμή¬ 
ματα που ασκούν τις αρμοδιότητες που ορίζονται στις 
παρ. 2 έως 5. 

α) Το Τμήμα Α' Προσωπικού 
β) Το Τμήμα Β' Προσωπικού 
γ) Το Τμήμα Διοικητικής Μέριμνας 

2. Το Τμήμα Α' Προσωπικού έχει τις αρμοδιότητες που 
ορίζονται στο αντίστοιχο Τμήμα της διεύθυνσης για το 
προσωπικό των Σχολών και των Τμημάτων που λειτουρ¬ 
γούν στο Ηράκλειο. 

3. Το Τμήμα Β' Προσωπικού έχει τις αρμοδιότητες που 
ορίζονται στο αντίστοιχο Τμήμα της διεύθυνσης για τα μέ¬ 
λη του ΕΔΤΠ καθώς και τα θέματα που σχετίζονται με τις 
άδειες και την ιατροφαρμακευτική περίθαλψη του διοικη¬ 
τικού προσωπικού που υπηρετεί στο Ηράκλειο. 

4. Το Τμήμα Διοικητικής Μέριμνας έχει τις αρμοδιότη¬ 
τες που ορίζονται στο αντίστοιχο τμήμα καθώς και στο 
Τμήμα Πρωτοκόλλου και Αρχείου της διεύθυνσης. 

Άρθρο 15 

Υποδιεύθυνση Οικονομικής Διαχείρισης 
Η Υποδιεύθυνση στηρίζει την αντίστοιχη διεύθυνση της 
κεντρικής διοίκησης, διαρθρώνεται στα ίδια τμήματα με 
αυτά της διεύθυνσης, εκτός του Τμήματος Προϋπολογι¬ 
σμού και ασκούν τις ίδιες αρμοδιότητες. 

Άρθρο 16 

Υποδιεύθυνση Τεχνικών Έργων 

Η Υποδιεύθυνση στηρίζει την αντίστοιχη διεύθυνση της 
Κεντρικής Διοίκησης, διαρθρώνεται δε στις εξής μονά¬ 
δες, οι οποίες ασκούν τις αρμοδιότητες αντίστοιχες των 
μονάδων που υποστηρίζουν. 

α. Το Τ μήμα Μελετών 

β. Το Τμήμα Κατασκευών 

γ. Το Τμήμα Συντήρησης και Αξιοποίησης Περιβάλλο¬ 
ντος 

δ. Το Γ ραφείο Διοικητικής Υποστήριξης. 

Άρθρο 17 

Τμήμα Εκπαίδευσης και Έρευνας 

Το Τμήμα αυτό στηρίζει την αντίστοιχη διεύθυνση της 
κεντρικής διοίκησης και ασκεί τις αρμοδιότητες που ορί¬ 
ζονται στα τμήματα αυτής. 

Άρθρο 18 

Τ μήμα Δημοσιευμάτων και Εκδόσεων 

Το Τμήμα στηρίζει το αντίστοιχο τμήμα της διεύθυνσης 
της κεντρικής διοίκησης και ασκεί τις αρμοδιότητες που 
ορίζονται στο Τμήμα αυτό. 

Άρθρο 19 

Τ μήμα Διεθνών και Δημοσίων Σχέσεων 

Το Τ μήμα στηρίζει την αντίστοιχη διεύθυνση της κεντρι¬ 
κής διοίκησης και ασκεί τις αρμοδιότητες που ορίζονται 
στα δύο πρώτα τμήματα αυτής. 

Άρθρο 20 

Τ μήμα Συστημάτων και Δικτύων 

Το Τ μήμα στηρίζει την αντίστοιχη διεύθυνση της κεντρι¬ 
κής διοίκησης και ασκεί τις αρμοδιότητες που ορίζονται 
στα τμήματα αυτής. 

ΚΕΦΑΛΑΙΟ Δ' 

ΓΡΑΜΜΑΤΕΙΕΣ 

Άρθρο 21 

Γραμματεία Σχολής (μία για κάθε Σχολή) 

Αντικείμενο της Γραμματείας Σχολής είναι η διοικητική 
και γραμματειακή υποστήριξη στο εν γένει έργο της Σχο¬ 
λής, ιδίως δε : η διεξαγωγή της αλληλογραφίας, η τήρη¬ 
ση του πρωτοκόλλου και αρχείου, η μέριμνα για την επε¬ 
ξεργασία των προτάσεων, την κατάρτιση και κοινοποίηση 
της ημερήσιας διάταξης και τη σύγκληση της Γ ενικής Συ¬ 
νέλευσης και της Κοσμητείας, η τήρηση των πρακτικών 
και η μέριμνα για την υλοποίηση των αποφάσεων, η έκδο¬ 
ση αντιγράφων ή αποσπασμάτων πρακτικών, η επικύρω¬ 
ση αυτών και η τήρηση αρχείου πρακτικών, η μέριμνα για 
το συντονισμό και τη λειτουργία των γραμματειών των 
ακαδημαϊκών τμημάτων για κοινά θέματα σύμφωνα με τις 
διατάξεις που ισχύουν και η διεκπεραίωση κάθε άλλου θέ¬ 
ματος που ανήκει στην αρμοδιότητα της σχολής. 

Άρθρο 22 

Γ ραμματεία Τμήματος (μία κάθε ακαδημαϊκό τμήμα) 

Αντικείμενο της Γραμματείας ακαδημαϊκού Τμήματος 
είναι η διοικητική και γραμματειακή υποστήριξη στο εκ¬ 
παιδευτικό και ερευνητικό εν γένει έργο του τμήματος, 
ιδίως δε : η μέριμνα για τη λειτουργία και τη γραμματεια¬ 
κή υποστήριξη της Γ ενικής Συνέλευσης και Διοικητικού 


Συμβουλίου του Τμήματος, η προώθηση των διαδικασιών 
προκήρυξης θέσεων, εκλογής και εξέλιξης του Διδακτι¬ 
κού Ερευνητικού Προσωπικού καθώς και η προκήρυξη 
θέσεων, πλήρωση και εξέλιξη του λοιπού προσωπικού 
του Τ μήματος, η προώθηση των διαδικασιών για τη χορή¬ 
γηση διδακτορικών διατριβών και η τήρηση αρχείου αυ¬ 
τών, η διεκπεραίωση κάθε οικονομικού θέματος που αφο¬ 
ρά το τμήμα, η μέριμνα για την κατάρτιση και προώθηση 
στη διοίκηση του προγράμματος σπουδών, την παρακο¬ 
λούθηση του ωρολογίου προγράμματος και τη διεξαγω¬ 
γή των εξετάσεων, η μέριμνα για την αποστολή των στοι¬ 
χείων έκδοσης του οδηγού σπουδών, η προώθηση των 
διαδιακασιών για την οργάνωση και πραγματοποίηση των 
φοιτητικών εκδρομών, η μέριμνα για τη διάθεση των δι¬ 
δακτικών συγγραμμάτων και σημειώσεων στους φοιτη¬ 
τές, η διεκπεραίωση όλων των θεμάτων των σχετικών με 
τις εγγραφές, μετεγγραφές και κατατακτήριες εξετά¬ 
σεις, η κατάρτιση των καταλόγων συμμετοχής στις εξε¬ 
τάσεις, η ενημέρωση των φοιτητικών μητρώων και η επι¬ 
μέλεια ανακοίνωσης της βαθμολογίας, η προώθηση των 
διαδικασιών για την ορκωμοσία των φοιτητών, η χορήγη¬ 
ση των τίτλων σπουδών και των κάθε είδους πιστοποιητι¬ 
κών και βεβαιώσεων, η τήρηση του πρωτοκόλλου και του 
αρχείου του τμήματος, η διακίνηση της αλληλογραφίας, 
η δακτυλογράφηση και η αναπαραγωγή εγγράφων και 
εντύπων και η επικύρωση αντιγράφων με την ένδειξη 
«Ακριβές Αντίγραφο», η βεβαίωση του γνήσιου της υπο¬ 
γραφής του προσωπικού και των πολιτών. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΕΙΔΙΚΩΝ ΚΑΤΗΓΟΡΙΩΝ 
Άρθρο 23 

Προϊστάμενος Γ ραμματείας 

Μία (1) θέση της κατηγορίας των ειδικών θέσεων με 
βαθμό 2ο. 

Η θέση αυτή διέπεται από τις διατάξεις των άρθρων 45, 
παρ.22 του ν. 1268/1982, 70 παρ. 1 και 71 παρ.1 του 
ν. 1566/1985 και τις διατάξεις του π.δ. 388/1983 (ΑΊ41 ), 
όπως ισχύουν κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Άρθρο 24 

Κατηγορίες και κλάδοι προσωπικού 

1. Οι θέσεις των μονίμων υπαλλήλων του διοικητικού 
προσωπικού του πανεπιστημίου διακρίνονται στις εξής 
κατηγορίες: 

α) Πανεπιστημιακής Εκπαίδευσης (ΠΕ) 
β) Τεχνολογικής Εκπαίδευσης (ΤΕ) 
γ) Δευτεροβάθμιας Εκπαίδευσης (ΔΕ) 
δ) Υποχρεωτικής Εκπαίδευσης (ΥΕ) 

2. Στην κατηγορία Πανεπιστημιακής Εκπαίδευσης (ΠΕ), 
υπάγονται οι κλάδοι: 

α) ΠΕ Διοικητικός - Οικονομικός 
β) ΠΕ Μηχανικών 
γ) ΠΕ Πληροφορικής 
δ) ΠΕ Γεωπόνων 

ε) ΠΕ Μεταφραστών - Διερμηνέων 

στ) ΠΕ Επικοινωνίας - Ενημέρωσης 
ζ) ΠΕ Βιολόγων (Προσωρινός) 
η) ΠΕ Ιατρών - Ειδικοτήτων 
θ) ΠΕ Οδοντιάτρων 
ι) ΠΕ Βιβλιοθηκονόμων 

3. Στην κατηγορία Τεχνολογικής Εκπαίδευσης (ΤΕ) 
υπάγονται οι κλάδοι: 

α)ΤΕ Διοικητικός - Λογιστικός 
β)ΤΕ Τεχνολογικών Εφαρμογών 
γ) ΤΕ Πληροφορικής 

δ) ΤΕ Γραφικών Τεχνών και Καλλιτεχνικών Σπουδών 

ε) ΤΕ Νοσηλευτικής 

στ) ΤΕ Κοινωνικής Εργασίας 

ζ) ΤΕ Βιβλιοθηκονόμων 

4. Στην κατηγορία Δευτεροβάθμιας Εκπαίδευσης (ΔΕ) 
υπάγονται οι κλάδοι: 

α) ΔΕ Διοικητικός - Λογιστικός 
β) ΔΕ Δακτυλογράφων- Στενογράφων 
γ) ΔΕ Προσωπικού Η/Υ 
δ) ΔΕ Τεχνικός 

ε) ΔΕ Τυπογραφίας (Προσωρινός) 
στ) ΔΕ Τηλεφωνητών 
ζ) ΔΕ Βιβλιοθηκάριων 

η) ΔΕ Γραμματέων - Δακτυλογράφων (Προσωρινός) 
θ) ΔΕ Κηπουρικής - Ανθοκομίας (Προσωρινός) 
ι) ΔΕ Χειριστών Μηχανημάτων Αναπαραγωγής Εγγρά¬ 
φων (Προσωρινός) 

5. Στην κατηγορία Υποχρεωτικής Εκπαίδευσης (ΥΕ) 
υπάγονται οι κλάδοι: 

α)ΥΕ Επιμελητών 
β) ΥΕ Φυλάκων- Νυκτοφυλάκων 
γ) ΥΕ Προσωπικού Καθαριότητας 
δ ΥΕ Εργατών - Κηπουρών 

Άρθρο 25 

Βαθμολογική κλίμακα 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ έως Α και της κατηγορίας ΥΕ στους 
βαθμούς Ε έως και Β. 

Άρθρο 26 

Θέσεις - προσόντα διορισμού 

1. Οι οργανικές θέσεις του μόνιμου διοικητικού προσω¬ 
πικού ορίζονται κατά κλάδους ως εξής : 

α) Κλάδος ΠΕ Διοικητικός - Οικονομικός : Σαράντα δύο 
(42) θέσεις από τις οποίες μία (1) προσωρινή. 

β) Κλάδος ΠΕ Μηχανικών : Δέκα τρεις (13) θέσεις από 
τις οποίες πέντε (5) προσωρινές, 
γ) ΠΕ Πληροφορικής : τέσσερις (4) θέσεις, 
δ) ΠΕ Γεωπόνων: Μία (1) θέση, 
ε) ΠΕ Μεταφραστών - Διερμηνέων: Μία (1) θέση, 
στ) ΠΕ Επικοινωνίας - Ενημέρωσης : Δύο (2) θέσεις 
ζ) ΠΕ Βιολόγων: Μία (1) θέση προσωρινή 
η) ΤΕ Διοικητικός - Λογιστικός : Έξι (6) θέσεις από τις 
οποίες μία (1) προσωρινή. 

θ) ΤΕ Τεχνολογικών Εφαρμογών: Εννέα (9) θέσεις από 
τις οποίες πέντε (5) προσωρινές. 

ι) ΤΕ Πληροφορικής : Τρεις (3) θέσεις, 
ια) ΤΕ Γ ραφικών Τεχνών και Καλλιτεχνικών Σπουδών : 
Δύο (2) θέσεις 


ιβ) ΤΕ Νοσηλευτικής: Δύο (2) θέσεις 
ιγ) ΤΕ Κοινωνικής Εργασίας: Δύο (2) θέσεις 
ιδ) ΔΕ Διοικητικός - Λογιστικός: Είκοσι επτά (27) θέσεις 
από τις οποίες μία (1) προσωρινή, 
ιε) ΔΕ Δακτυλογράφων - Στενογράφων: Επτά (7) θέσεις 
ιστ) ΔΕ Προσωπικού Η/Υ: Έξι (6) θέσεις 
ιζ). ΔΕ Τεχνικός: Τριάντα εννέα (39) θέσεις από τις οποί¬ 
ες δέκα (10) προσωρινές 

ιη). ΔΕ Τυπογραφίας : Τρεις (3) θέσεις από τις οποίες 
μία (1) προσωρινή 

ιθ). ΔΕ Τηλεφωνητών: Πέντε (5) θέσεις, 
ιι). ΔΕ Γραμματέων - Δακτυλογράφων: Μία (1) θέση 
προσωρινή 

κ) ΔΕ Κηπουρικής-Ανθοκομίας: Μία(1) θέση προσωρινή, 
κα). ΥΕ Επιμελητών: Δέκα (10) θέσεις, 
κβ) ΥΕ Φυλάκων - Νυκτοφυλάκων : είκοσι δύο (22) θέ¬ 
σεις από τις οποίες μία (1) προσωρινή. 

κγ) ΥΕ Προσωπικού Καθαριότητας : Οκτώ (8) θέσεις 
από τις οποίες μία (1) προσωρινή, 
κδ) ΥΕ Εργατών - Κηπουρών: Δύο (2) θέσεις. 

2. Προσόντα διορισμού στον εισαγωγικό βαθμό των θέ¬ 
σεων των κλάδων της προηγούμενης παραγράφου είναι 
τα κατά περίπτωση οριζόμενα στο π.δ. 194/1988(Α'84 ) 
όπως τροποποιήθηκε με το π.δ. 172/1990 (Α’ 81) και ισχύ¬ 
ει κάθε φορά. 

3. Σε όσους κλάδους προβλέπονται περισσότερες από 
μία ειδικότητες, η ειδικότητα καθορίζεται με την προκή¬ 
ρυξη πλήρωσης των κενών θέσεων. Η θέση του κλάδου 
ΔΕ Γ ραμματέων - Δακτυλογράφων μόλις κενωθεί με οποι- 
οδήποτε τρόπο μεταφέρεται στον κλάδο ΔΕ Δακτυλο- 
γράφων - Στενογράφων. Οι προσωρινές θέσεις σε όποιο 
κλάδο προβλέπονται καταργούνται μόλις κενωθούν. 

Άρθρο 27 

Προσωπικό με θητεία 

1. Στις θέσεις με θητεία ανήκουν οι κλάδοι: α) ΠΕ Ια¬ 
τρών Ειδικοτήτων με δύο (2) θέσεις και β) ΠΕ Οδοντιά¬ 
τρων με δύο (2) θέσεις. Η θητεία είναιτριετής και μπορεί 
να ανανεώνεται 

2. Προσόντα διορισμού στις θέσεις της προηγούμενης 
παραγράφου ορίζονται: 

Πτυχίο αντίστοιχης ειδικότητας πανεπιστημίου της 
ημεδαπής ή αναγνωρισμένου Ιδρύματος της αλλοδαπής, 
άδεια ασκήσεως επαγγέλματος αντίστοιχης κατά περί¬ 
πτωση ειδικότητας και διετής τουλάχιστον άσκηση του 
επαγγέλματος στην προκηρυσσόμενη ειδικότητα. 

ΚΕΦΑΛΑΙΟ Γ 

ΠΡΟΣΩΠΙΚΟ ΒΙΒΛΙΟΘΗΚΗΣ 
Άρθρο 28 

Κλάδοι - θέσεις - Προσόντα 

1. Οι θέσεις των μονίμων υπαλλήλων της Βιβλιοθήκης 
του Πανεπιστημίου Κρήτης διακρίνονται κατά κλάδους 
ως εξής: 

α) Κλάδος ΠΕ Βιβλιοθηκονόμων: έξι (6) θέσεις από τις 
οποίες μία (1) προσωρινή. 

β) Κλάδος ΤΕ Βιβλιοθηκονόμων: Έξι (6) θέσεις από τις 
οποίες τρεις (3) προσωρινές, 
γ) Κλάδος ΔΕ Βιβλιοθηκάριων: Τέσσερις (4) θέσεις. 

2. Προσόντα διορισμού στον εισαγωγικό βαθμό είναι τα 
κατά περίπτωση οριζόμενα στο π.δ. 194/1988 (Α'84 ), 
όπως ισχύει κάθε φορά. 

ΚΕΦΑΛΑΙΟ Δ’ 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
Άρθρο 29 

Θέσεις Προσωπικού Ιδιωτικού Δικαίου 

1. Οι οργανικές θέσεις του προσωπικού με σχέση εγα- 
σίας ιδιωτικού δικαίου αορίστου χρόνου σε εφαρμογή 
των ν. 1882/1990, 1895/1990 και 1943/1991 ορίζονται σε 
εννέα (9) και έχουν κατά ειδικότητα ως ακολούθως : 

- Μία (1) θέση χειριστή Η/Υ ΔΕ Κατηγορίας 

- Δύο (2) θέσεις Τεχνιτών ΔΕ Κατηγορίας 

- Τρεις (3) θέσεις Φυλάκων - Νυκτοφυλάκων ΥΕ κατηγο¬ 
ρίας 

- Μία (1) θέση Προσωπικού Καθαριότητας ΥΕ κατηγο¬ 
ρίας 

- Μία (1) θέση Εργάτη ΥΕ κατηγορίας 

- Μία (1) θέση Επιμελητή ΥΕ Κατηγορίας 

2. Οι προσωρινές θέσεις με σχέση εργασίας ιδιωτικού 
δικαίου αορίστου χρόνου σε εφαρμογή των ν. 1476/1984, 
2266/1994 ή άλλων αναλογών διατάξεων ορίζονται συνο¬ 
λικά σε εξήντα (60) και διακρίνονται στις ακόλουθες ειδι¬ 
κότητες : 

Δύο (2) θέσεις Διοικητικού Οικονομικού ΠΕ κατηγορίας 
Πέντε (5) θέσεις Πληροφορικής ΠΕ κατηγορίας 
Μία (1) θέση Χημικού Μηχανικού ΠΕ κατηγορίας 
Πέντε (5) θέσεις Βιβλιοθηκονόμων ΠΕ κατηγορίας 
Τρεις (3) θέσεις Βιολόγων ΠΕ κατηγορίας 
Μία (1) θέση Γεωπόνου ΠΕ κατηγορίας 
Δύο (2) θέσεις Διοικητικού - Λογιστικού ΤΕ κατηγορίας 
Πέντε (5) θέσεις Βιβλιοθηκονόμων ΤΕ κατηγορίας 
Δύο (2) θέσεις Διαιτολόγων ΤΕ κατηγορίας 
Εννέα (9) θέσεις Διοικητικού Λογιστικού ΔΕ Κατηγορίας 
Δώδεκα (12) θέσεις Γραμματέων-Δακτυλογράφων ΔΕ 
κατηγορίας 

Μία (1) θέσεις Τηλεφωνητή ΔΕ κατηγορίας 
Μία (1) θέση Δακτυλογράφων - Στενογράφων ΔΕ κατη¬ 
γορίας 

Τρεις (3) θέσεις Τεχνιτών-Ηλεκτρολόγων ΔΕ κατηγο¬ 
ρίας 

Μία (1) θέση Τεχνίτη - Υδραυλικού ΔΕ κατηγορίας 
Μία (1) θέση Χειριστών Μηχανών Αναπαραγωγής Εγ¬ 
γράφων ΔΕ Κατηγορίας 
Έξι (6) θέσεις Καθαριστριών ΥΕ κατηγορίας 

3. Οι προσωρινές θέσεις ιδιωτικού δικαίου καταργού- 
νται αυτοδικαίως μετά την καθοιονδήποτε τρόπο κένωσή 
τους. 

ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ - ΑΝΑΠΛΗΡΩΣΗ - 
ΚΑΤΑΝΟΜΗ - ΚΑΤΑΤΑΞΗ 

Άρθρο 30 

Ορισμός Προϊσταμένων 

1. Των διοικητικών, τεχνικών και οικονομικών υπηρε¬ 
σιών του Πανεπιστημίου Κρήτης προΐσταται ο Προϊστά¬ 
μενος Γραμματείας του ΑΕΙ, σύμφωνα με το άρθρου 45, 
παρ. 22 του ν. 1268/1982 και το π. δ. 388/1983. 

2. Της Γενικής Διεύθυνσης Διοικητικών και Οικονομικών 
Υπηρεσιών προΐστανται υπάλληλοι του κλάδου Π.Ε. Διοι¬ 
κητικού - Οικονομικού, ενώ της Γενικής Διεύθυνσης Τε¬ 
χνικών Υπηρεσιών και Συστημάτων Τεχνολογίας υπάλλη¬ 
λοι του Κλάδου Π.Ε. Μηχανικώνή Π.Ε. Πληροφορικής. Οι 
προϊστάμενοι των Γενικών Διευθύνσεων επιλέγονται από 


τη Σύγκλητο σύμφωνα με το άρθρο 2 παρ. 2 περ. β υπο- 
περ. XIVτου ν. 2083/92 (Α' 159). 

3. Οι προϊστάμενοι λοιπών οργανικών διοικητικών μονά¬ 
δων ορίζονται σύμφωνα με τις διατάξεις του άρθρου 36 
του ν. 2190/93. Οι κλάδοι για την επιλογή των προϊσταμέ¬ 
νων ορίζονται ως ακολούθως: 

α) Των Διευθύνσεων: Διοικητικού, Οικονομικής, Διαχεί¬ 
ρισης Εκπαίδευσης και Έρευνας, Δημοσιευμάτων και Εκ¬ 
δόσεων, Σχεδιασμού και Προγραμματισμού, των Υποδι¬ 
ευθύνσεων : Διοικητικού, Οικονομικής Διαχείρισης όλων 
των Τμημάτων και Γραφείων που περιλαμβάνονται στις 
παραπάνω Διευθύνσεις και Υποδιευθύνσεις με εξαίρεση 
το Τυπογραφείο της Διεύθυνσης Δημοσιευμάτων και Εκ¬ 
δόσεων, των Γραμματειών των Τμημάτων της Γραμματεί- 
αςτης Συγκλήτου,της Γ ραμματείας του Πρυτανικού Συμ¬ 
βουλίου, της Γραμματείας του Λογαριασμού Έρευνας 
και του Τμήματος Διοικητικής Υποστήριξης της Διεύθυν¬ 
σης και της Υποδιεύθυνσης Τεχνικών Έργων προΐστανται 
υπάλληλοι του κλάδου ΠΕ Διοικητικού - Οικονομικού ή ΤΕ 
Διοικητικού - Λογιστικού ή ΔΕ Διοικητικού Λογιστικού. 

β) Της Διεύθυνσης και της Υποδιεύθυνσης Τεχνικών 
Έργων και όλων των Τ μημάτων αυτών, εκτός του Τ ρήμα¬ 
τος, Διοικητικής Υποστήριξης αυτών προΐστανται υπάλ¬ 
ληλοι των κλάδων ΠΕ Μηχανικών ή ΤΕ Τεχνολογικών 
Εφαρμογών. 

γ) Της Διεύθυνσης Διεθνών και Δημοσίων Σχέσεων των 
Τμημάτων αυτής καθώς και του Τμήματος στήριξης αυ¬ 
τής, προΐστανται υπάλληλοι των κλάδων ΠΕ Μεταφρα¬ 
στών - Διερμηνέων και αν δεν υπάρχουν υπάλληλοι του 
κλάδου ΠΕ Διοικητικού Οικονομικού ή ΤΕ Διοικητικού - 
Λογιστικού με αρίστη γνώση μίας τουλάχιστον ξένης 
γλώσσας. 

δ) Της Διεύθυνσης Συστημάτων και Δικτύων των Τμη¬ 
μάτων αυτής και του Τμήματος Στήριξης της Δ/νσης 
προΐστανται υπάλληλοι των κλάδων ΠΕ Πληροφορικής ή 
ΤΕ Πληροφορικής. Κατ’ εξαίρεση στο Τμήμα Σχεδίασης 
Συστημάτων και Δικτύων μπορεί να προΐστανται και υπάλ¬ 
ληλοι του κλάδου ΔΕ Χειριστών Η/Υ. 

ε) Του Τμήματος Τυπογραφείου προΐστανται υπάλλη¬ 
λοι των Κλάδων ΤΕ Γραφικών Τεχνών και Καλλιτεχνικών 
Σπουδών ή ΔΕ Τυπογραφίας. 

4. Τα καθήκοντα του Προϊσταμένου Γ ραμματείας Σχο¬ 
λής ασκεί ο προϊστάμενος της Γ ραμματείας ενός εκ των 
Τμημάτων που ανήκουν στη Σχολή, ο οποίος ορίζεται με 
απόφαση του Πρυτανικού Συμβουλίου. 

Άρθρο 31 

Προϊστάμενος της Υπηρεσίας Βιβλιοθήκης 

Της Υπηρεσίας Βιβλιοθήκης, η οποία λειτουργεί σε επί¬ 
πεδο διεύθυνσης μέχρι να οργανωθεί, σύμφωνα με την 
παρ. 3 του άρθρου 1 προΐσταται υπάλληλος του κλάδου 
ΠΕ Βιβλιοθηκονόμων ή ΤΕ Βιβλιοθηκονόμων. 

Άρθρο 32 
Αναπλήρωση 

Οι προϊστάμενοι των οργανικών διοικητικών μονάδων, 
όταν απουσιάζουν, κωλύονται ή δεν υπάρχουν, αναπλη¬ 
ρώνονται σύμφωνα με τη διαδικασία που ορίζουν οι δια¬ 
τάξεις του άρθρου 13τουν. 1586/1986 όπως ισχύει. 

Άρθρο 33 

Κατανομή - Τοποθέτηση 

Η κατανομή του προσωπικού στις επί μέρους διοκητι- 

κές μονάδες, τα καθήκοντα και κάθε άλλη σχετική λεπτο¬ 
μέρεια καθορίζονται με τον εσωτερικό κανονισμό λει¬ 
τουργίας του ιδρύματος. 

ΜΕΡΟΣ ΤΡΙΤΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 34 

Κατάταξη Προσωπικού 

1. Οι κατά τη δημοσίευση του παρόντος υπήρετούντες 
μόνιμοι υπάλληλοι του πανεπιστημίου Κρήτης, συμπερι¬ 
λαμβανομένων και όσων υπηρετούν σε προσωρινές θέ¬ 
σεις κατατάσσονται αυτοδικαίως στους προβλεπόμε- 
νους από τον οργανισμό αυτό αντίστοιχους κλάδους. 

2. Οι μόνιμοι υπάλληλοι που υπηρετούν σε προσωρινές 
θέσεις καταλαμβάνουν αντίστοιχες προσωρινές θέσεις 
του κλάδου στον οποίο κατατάσσονται. Ειδικώς ο μόνιμος 
υπάλληλος που υπηρετεί στην προσωρινή θέση του κλά¬ 
δου ΔΕ Χειριστών Μηχανών Αναπαραγωγής Εγγράφων, 
κατατάσσεται στην προσωρινή θέση του κλάδου ΔΕ Τυ¬ 
πογραφίας. 

3. Το προσωπικό που υπηρετεί κατά τη δημοσίευση του 
παρόντος με σχέση εργασίας ιδιωτικού δικαίου σε οργα¬ 
νικές θέσεις κατατάσσεται σε θέσεις αντίστοιχης ειδικό¬ 
τητας του άρθρου 29. 

4. Το προσωπικό που υπηρετεί σε προσωρινές θέσεις 
ιδιωτικού δικαίου αορίστου χρόνου σε εφαρμογή του ν. 
1476/1984 ή άλλων αναλογών νόμων, παραμένει στις 
προσωρινές αυτές θέσεις αντίστοιχης ειδικότητας σύμ¬ 
φωνα με το άρθρο 29 παρ. 2. 

5 Για την κατάταξη εκδίδεται διαπιστωτική πράξη του 
πρύτανη, η οποία κοινοποιείται στους ενδιαφερομένους. 


Άρθρο 35 

Εσωτερικός κανονισμός λειτουργίας 

Με τον εσωτερικό κανονισμό λειτουργίας ο οποίος εκ- 
δίδεται σύμφωνα με τις ισχύουσες διατάξεις ρυθμίζονται 
: α) τα θέματα που προβλέπονται από τις διατάξεις της πα¬ 
νεπιστημιακής νομοθεσίας και ειδικότερα των άρθρων 3 
παρ. 2 και 3 του ν. 1268/1982,48 παρ. 12τουν. 1404/1983 
και 5 του ν. 2083/92 και β) τα θέματα που ανακύπτουν από 
την λειτουργία των διοικητικών υπηρεσιών στο Ρέθυμνο 
και το Ηράκλειο Κρήτης. 

Άρθρο 36 

Καταργούμενες διατάξεις 

Κάθε γενική διάταξη που αντίκειται ή ρυθμίζει διαφορε¬ 
τικά τα θέματα που διέπονται από τον παρόντα οργανι¬ 
σμό, καταργείται. 

Άρθρο 37 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Οκτωβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤ/ΚΩΝ ΔΗΜ. Δ/ΣΗΣ & ΑΠΟΚ/ΣΗΣ ΥΦΥΠ. ΟΙΚΟΝΟΜΙΚΟΝ 

ΣΤ. ΝΙΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΕΡ.ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 
5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε. Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 >■ 

15.000 » 

70.000 » 

30.000 » 

15.000 >■ 

5.000 » 

10.000 » 
3.000 >· 

- 10.000 >· 
250.000 » 


250.000 >· 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 

3.500 » 

750 » 

3.500 ·> 

1.500 » 

750 ·> 

250 >* 

500 » 

150 » 

500 >■ 

12.500 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

! Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σέ συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















